**OSCAR WILDE - SALOMA**

**EVROPSKA MODERNA**

Zgodovinski okvir: Močne kapitalistične države so si prizadevale pridobiti vsaka čim večji delež v razdelitvi sveta. Najpomembnejši sta bili Anglija in Francija. Nove tehniške izume in iznajdbe je kapitalizem izkoriščal za krepitev industrije. Imperialistične težnje so bile vse močnejše, zato so se pojavljale zahteve po novi delitvi sveta, ki so pripeljale do druge svetovne vojne.

*Fin de sciele*- franc. Izraz, ki pomeni konec stoletja oz. književnost in umetnost dobe, ki se končuje.

Moderna se sprva se pojavi v Franciji in sicer okrog 1850. Vrh v evropski književnosti doseže konec stoletja. Gre za reakcijo na realizem in naturalizem, niso se več strinjali s prikazovanjem stvarnosti samo po zgledu znanosti, v ospredje so znova začeli postavljati dušo, čustva, naravo, ljubezen, (oživljati začnejo romantiko z začetka 19.stoletja) .Tako se na koncu stol. pojavijo naslednje smeri:

-**nova romantika**

Obnavlja romantiko z začetka 19. Stol., njeno poetičnost, poudarja lepoto pesnikove duše,čustev,posebne občutljivosti…

**-dekadenca**

Poudarja individualnost, čutno in čustveno življenje,lahko je perverzna.

**-simbolizem**

Je smer, ki poskuša ob pomoči simbolov najti neko globljo resničnosti pri čemer se zateka v mistiko in spiritualnost

**-impresionizem**

Gre za slogovno usmerjenost. Impresionistom je pomemben trenutek. Impresionistično delo nastane iz nizanja trenutnih vtisov (največkrat gre za vtise iz narave)

LARPURLATIZEM-je nadzor, da je bistvo ustvarjanja estetika (umestnost zaradi umetnosti)

LIRIKA MODERNE**:**

Za liriko moderne so poleg tradicionalnega nasprotja med idealom in stvarnostjo značilni naslednji motivi: izjemna oz. skrajna čustvena in čutna stanja ( čutna omama, smrt, zlo, praznota ), podzavest, sanje, halucinacije.

Novoromantični pesniki poudarjajo idejo hrepenenja po najvišji lepoti in resnici, zato jim je stvarni svet tuj.

Dekadenčni pesniki izpovedujejo idejo prefinjene lepote z zelo izbranimi estetskimi sredstvi.

Ideja simbolistov je ideja neke višje resničnosti, ki je tako zelo popolna, da jo človek doživlja kot najvišjo vrednoto. Ta resničnost ostaja samo nakazana, skrivnostna in mistična, izražena s simboli.

Impresionisti pa poudarjajo idejo subjektivnega načina doživljanja.

DRAMATIKA

Dramatika uvaja mitične, pravljične in zgodovinske motive s simboličnim pomenom. V skladu s poudarjanjem subjektivnosti se razvija t.i. poetična drama.

*Predstavniki*: Charles Baudelaire, Paul Verlaine, Oscar Wilde,Arthur Rimbaud**…**

**SALOMA**

**O AVTORJU:**Oscar Wildese je leta 1854 rodil v Dublinu. Mati je bila pesnica, oče pa zdravnik. Wilde je hodil v dobre šole in je bil materialno preskrbljen. Pripadal je larpurlatizmu in bil velik estet. Veliko časa je preživel po salonih in bil zelo družaben. Znan je po svojem nenavadnem obnašanju in oblačenju.Bil je poklicni književnik in umrl v Parizu leta 1900. Wilde pravi,da umetnost ne more služiti ciljem ampak je sama sebi cilj.

Bil je lirik, epik in dramatik. Napisal je zbirko pesmi z naslovom Pesmi,roman Slika Doriana Graya, poetično dramo Saloma…

**KRATKA OBNOVA SALOME:**

Na Herodovem dvoru se odvija veliko slavje. Šest mož s terase opazuje dogajanje ter občuduje Salomo. Saloma zapusti dvorano ter odide na teraso. Iz grajskega vodnjaka se oglasi glas Johanaana, mladega preroka, ki princeso zelo vznemiri. Salomo glas očara in kljub nasprotovanju mož, si želi spregovoriti z njim. Čeprav je Božji odposlanec do nje poln sovraštva in jo stalno zavrača, se Princesa vanj zaljubi. Mladi Sirijec, kateremu babilonska princesa predstavlja svet, mučno posluša Salomino govorjenje in dobrikanje Johanaanu in se iz samega obupa zabode, Saloma pa samomora niti ne opazi. Herod in Herodiada se Salomi pridružita na terasi. Tetrarh vseskozi neuspešno zapeljuje ženino hčer, a se mu ta stalno izmika. Poprosi jo celo naj mu zapleše in ji nudi izpolniti katerokoli željo. Saloma po Herodovi obljubi zahteva Johanaanovo glavo in si kljub prepričevanju, da si zaželi nekaj drugega ne premisli. Saloma prerokovi glavi izpoveduje ljubezen in jo poljubi. Vsi so ogorčeni nad njenim početjem, tudi Herod, ki svojim vojakom veli, naj jo ubijejo.

**INTERPRETACIJA**

Vzpodbuda za nastanek je bila Flaubertova novela Herodiada. Saloma ima zgodovinsko osnovo. Osebe so resnične saj je prerok Johanaan v bistvu Janez Krstnik.

**ČAS&KRAJ**:Dogajanje je postavljeno v Judejo na začetek našega štetja. Odvija se v Herodovi palači

**Snov** je biblijska (Obglavljanje Janeza Krstnika)

**Osebe** so podvržene banalnim človeškim lastnostim in strastem.

HEROD: je vladar,poročen s Herodiado, vdovo svojega brata. Je pokvarjen, egoističen. Živi pregrešno življenje kar prerok obsoja zato ga da zapreti. Zaljubljen je v Salomo česar pred Herodiado ne skriva

HERODIADA: Je Salomina mati, je zelo ošabna, razumska, boji se hčere, saj bi ji ta lahko speljala moža.

SALOMA: je utelešenje grešnega. Je zelo lepa,zapeljiva,manipulativna, razvajena, blazna in zelo vztrajna. Zaljubi se v Johanaana in želi si ga na vsak način.

JOHANAAN: je prerok, poosebljena duhovnost in predstavlja nasprotje Herodu in Salomi. Ni si želel Salomine ljubezni, Salome pa se je izogibal. Obsojal je Heroda Salomo pa v nekem trenutku celo preklel

MLADI SIRIJEC: je tragičen junak, zaljubljen v Salomo. Ker mu je bila Salomina ljubezen nedosegljiva iz obupa stori samomor.

**LIT. VRSTA**: Delo je **poetična drama**, enodejanka.

Poetična drama je v širšem smislu vsaka drama v verzih v ožjem pa so to dramska besedila 20. Stol., ki se od proze vračajo k verzu in v dramo znova uvajajo pesniški jezik, mitološke, pravljične in zgodovinske motive s simbolnim pomenom.

Drama je nabita z eroticizmom, ki se najbolj izraža s paralelizmom členov(stavčna figura značilna za biblijski slog).Poudarjena je čutnost.

Govorica oseb je polna patetičnega ponavljanja, stopnjevanja, primerjanja,zaklinjanja.

**MOTIVI:**razvrat, incest, neuslišana ljubezen…

**Glavni simbol** je luna. Vsaka oseba vidi drugačno obliko ali barvo lune, ki odraža notranjost glavnih oseb, napoveduje usode in nam pove česa se osebe bojijo,si želijo

**Slog drame je dekadenčen**. Dekadenco lahko srečamo v vsebini in slogu. Wilde išče lepoto v morbidnih in patoloških doživetjih. Najizrazitejši dekadenčni motivi pa so Salomina čutna ljubezen do preroka, njen erotičen nagon in nebrzdana strast. Opazni so tudi novoromantični motivi, predvsem slutenje in občudovanje lepote. Slutenje izrekata Herodiadin paž (luna se mu zdi čudna) in Herod. Lepoto pa občudujeta mladi sirijec in Herod, oba Salomino.

**ZGRADBA**:Drama ima enotnost kraja, časa in dogajanja kar pomeni, da se vse dogajanje zaplete in razplete na terasi Herodove palače.

Saloma je sintetična drama saj se dogodki odvijajo po kronološkem zaporedju

**Temeljni dramski konflikt**, ki mu sledi katastrofa je med Salomino čutno in prerokovo duhovno ljubeznijo.

Konec je tragičen katarza pa trpka in krvava

**Osnovno sporočilo drame** je boj med grehom in svetništvom, med bogastvom in revščino. Sporočilo se nanaša na pogubnost človeških strasti in neobvladane čutnosti. Wilde je to prikazal kot posledico konflikta med čutnostjo in svetostjo.

**Ideja** drame pa je občudovanje lepote, ki hkrati osrečuje in pogublja.